Diari Oficial de la Generalitat Valenciana


Sumari del DOGV 3184, del 16-02-1998 (1998/714)

Notificació de la resolució dictada en l'expedient sancionador incoat a la Comunitat de Propietaris de l'Edifici Sant Pere.
---------------------------------------------------------------------------------------------------------------------------

### Dades del document

Número de DOGV
:   3184

Data del DOGV
:   16-02-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/714


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució dictada en l'expedient sancionador incoat a la Comunitat de Propietaris de l'Edifici Sant Pere. [1998/X714]
  
No havent pogut notificar, en el domicili conegut per aquesta administració, la resolució del director general d'Obres Públiques, de 21 d'octubre de 1996, per la qual es resol l'expedient sancionador incoat a la Comunitat de Propietaris de l'Edifici Sant Pere per la realització d'obres en zona de servitud de protecció sense autorització administrativa, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la resolució esmentada perquè aquest anunci servesca de notificació a l'interessat.
  
- Vista la proposta de resolució formulada per l'instructor de l'expedient de referència, en els termes següents:
  
- Que formula el Sr. José Luis Martínez Zahonero, instructor de l'expedient sancionador núm. 818/95 que se segueix contra la Comunitat de Propietaris de l'Edifici Sant Pere i Aloa, SL, per la realització d'obres en una zona de servitud sense autorització administrativa.
  
D'acord amb el que estableix l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'exercici de la potestat sancionadora, formule aquesta proposta de resolució que base en els següents:
  
I. Fets:
  
Amb data 10 d'abril de 1996, el director general d'Obres Públiques dicta la resolució d'incoació d'expedient sancionador contra la Comunitat de Propietaris de l'Edifici Sant Pere i la constructora Aloa, SL, per la realització d'obres en una zona de servitud de protecció sense autorització administrativa.
  
En fase d'al·legacions, l'empresa Aloa, SL, presenta un escrit en què reconeix haver executat les obres abans de disposar de l'autorització de costes, si bé és cert que hi havia una ordre d'execució de l'alcaldia d'Altea, comminant-ne la realització per raons de seguretat en el termini de deu dies.
  
D'acord amb el que actua en el procediment es declaren fets provats els següents:
  
- El 25 d'abril de 1995 es produeix una denúncia del vigilant de Costes per col·locació de bastides en zona de servitud de protecció per a la reparació d'unes volades de l'Edifici Sant Pere, situat al carrer de la Mar, 69-71, del terme municipal d'Altea.
  
- Amb aquesta mateixa data l'empresa Aloa, SL, sol·licita autorització davant del Servei de Costes d'Alacant per a la urgent reparació de les impostes de l'Edifici Sant Pere, per motius de seguretat i imposició municipal.
  
- Cursada visita pels serveis tècnics d'aquesta Conselleria, en data 28 d'agost passat, es va comprovar que les obres ja s'havien realitzat.
  
Els fets declarats provats estan tipificats com a infracció lleu de l'article 48.3 del Reglament de Costes en relació amb l'article 48.3 del mateix text, pel que fa a l'execució d'obres en zona de servitud de protecció sense títol de l'administració competent en matèria de costes.
  
Als indicats fets els correspon una sanció de multa equivalent a la meitat del que resultaria si la infracció és greu. En aquest supòsit el valor de les obres és de 400.000 pessetes. La sanció si la infracció és greu seria del 25% del valor de les obres per aplicació de l'article 183 del Reglament de Costes. La infracció es qualifica de lleu, per tant, la seua sanció és de 50.000 pessetes, per aplicació de l'article 185 del mateix reglament, en l'apartat 1.
  
Procedeix estimar la concurrència de circumstància atenuant, que consta en l'article 189 del mencionat Reglament, consistent en l'existència d'una ordre d'execució per motius de seguretat i que els inculpats procediren a sol·licitar del Servei de Costes d'Alacant la corresponent autorització, per això la sanció es redueix a la meitat i queda en 25.000 pessetes.
  
Dels fets indicats són responsables solidàriament en concepte d'autor la Comunitat de Propietaris de l'Edifici Sant Pere i la constructora Aloa, SL.
  
En conseqüència aquest instructor proposa:
  
1r.) Declarar responsable en concepte d'autor de la infracció de la Llei de Costes consistent en la realització d'obres en zona de servitud de protecció sense autorització administrativa a la Comunitat de Propietaris de l'Edifici Sant Pere i la constructora Aloa, SL.
  
2n) Imposar a la Comunitat de Propietaris de l'Edifici Sant Pere i la constructora Aloa, SL, una sanció de 25.000 pessetes.
  
Una vegada concedit el tràmit d'audiència als inculpats en els termes de l'article 19 del Reial Decret 1.398/1993, de 4 d'agost, aquests no van formular al·legacions.
  
En virtut de les atribucions que confereix a aquesta Direcció General d'Obres Públiques l'article 22 del Decret 24/94, de 8 de febrer, del Govern Valencià, i d'acord amb la proposta formulada per l'instructor, resolc:
  
1r) Declarar responsable de la infracció de la Llei de Costes tipificada en l'article 175.3 del Reglament de Costes a la Comunitat de Propietaris de l'Edifici Sant Pere i la constructora Aloa, SL, solidàriament.
  
2n) Imposar a la Comunitat de Propietaris de l'Edifici Sant Pere i a la constructora Aloa, SL, una sanció que consisteix en una multa de 25.000 pessetes.
  
3r) Comunicar a la Comunitat de Propietaris de l'Edifici Sant Pere i a la constructora Aloa, SL, que el termini per a fer efectiu l'import de la multa és el que indiquen els articles 3 i 20 del Reglament General de Recaptació, és a dir, si la notificació es fa entre l'1 i el 15 del mes, l'ingrés es farà fins el dia 5 del mes següent o l'immediat hàbil posterior; i si es fa entre els dies 16 i últim del mes, l'ingrés es farà fins el dia 20 del mes següent o l' immediat hàbil posterior.
  
L'ingrés s'haurà de fer efectiu en el compte restringit de la Conselleria d'Economia i Hisenda:
  
Entitat: Caixa d'Estalvis del Mediterrani.
  
Núm. de compte: 35576800
  
Urbana: 3202
  
Adreça de la urbana: plaça del Cedre, 13. 46635 València.
  
S'haurà de lliurar el resguard acreditatiu de l'ingrés en el Registre de la Conselleria d'Obres Públiques, Urbanisme i Transports, Servei de Gestió de Ports i Costes, en què s'ha de fer constar: Expedient sancionador de Costes núm. 818.
  
Una vegada transcorregut aquest termini sense haver fet efectiva la sanció, s'expedirà el corresponent certificat de descobert per al cobrament per la via de constrenyiment.
  
Contra aquesta resolució, que no exhaureix la via administrativa, es pot interposar un recurs ordinari davant del conseller d'Obres Públiques, Urbanisme i Transports en el termini d'un mes a partir de la recepció de la notificació.
  
Les resolucions que no posen fi a la via administrativa no seran executives mentre no s'haja emés resolució del recurs ordinari que, si escau, s'haja interposat o haja transcorregut el termini per a la interposició sense que aquesta s'haja produït.
  
València, 12 de desembre de 1997.- El secretari general: Antonio Rodríguez Barberá.